《病后夏初杂书近况十首》
元代·方回

初扫蚕今欲茧时，无朝无暮雨垂垂。
渔家长价蓑衣贵，种户流涎麦饭迟。
跬步过从难跋步，等閒脱着系安危。
肉芝石髓身中有，可向山灵遽朵颐。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。